

VLADA REPUBLIKE HRVATSKE

Zagreb, 8. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o dodjeli na korištenje prostora Sveučilištu obrane  i sigurnosti „Dr. Franjo Tuđman“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

# 

# P r i j e d l o g

# VLADA REPUBLIKE HRVATSKE

Na temelju članka 23. Zakona o osnivanju Sveučilišta obrane i sigurnosti („Narodne novine“, br. 34/21.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ donijela

**ODLUKU**

**o dodjeli na korištenje prostora**

**Sveučilištu obrane i sigurnosti „Dr. Franjo Tuđman“**

**I.**

Sveučilištu obrane i sigurnosti „Dr. Franjo Tuđman“ dodjeljuju se na korištenje, na neodređeno vrijeme i bez naknade, prostori i oprema uvojarni „Petar Zrinski“ u Zagrebu i u vojarni „Admiral flote Sveto Letica – Barba“ u Splitu.

**II.**

Sa Sveučilištem obrane i sigurnosti „Dr. Franjo Tuđman“ sklopit će se ugovor kojim će se definirati prostor i oprema iz točke I. ove Odluke, međusobna prava i obveze te način reguliranja režijskih i drugih troškova.

**III.**

Ovlašćuje se ministar obrane da u ime Vlade Republike Hrvatske sa Sveučilištem obrane i sigurnosti „Dr. Franjo Tuđman“ potpiše ugovor iz točke II. ove Odluke.

**IV.**

Ova Odluka stupa na snagu danom donošenja.

KLASA:

URBROJ:

Zagreb,

P R E D S J E D N I K

mr. sc. Andrej Plenković

**O b r a z l o ž e n j e**

Zakonom o osnivanju Sveučilišta obrane i sigurnosti („Narodne novine“, br. 34/21.) stvoren je okvir za osnivanje sveučilišta kao visokoobrazovne i znanstveno-istraživačke ustanove za potrebe obrambenog sustava i sustava domovinske sigurnosti.

Sveučilište obrane i sigurnosti „Dr. Franjo Tuđman“ omogućit će obrazovanje budućih časnika Hrvatske vojske, ali i zaposlenika u drugim tijelima čiji su poslovi i nadležnosti povezane sa sustavom domovinske sigurnosti.

Osnivač Sveučilišta obrane i sigurnosti „Dr. Franjo Tuđman“ je Republika Hrvatska, a prava i dužnosti osnivača obavlja Ministarstvo obrane.

Člankom 23. Zakona o osnivanju Sveučilišta obrane i sigurnosti utvrđeno je da imovinu potrebnu za obavljanje djelatnosti Sveučilišta Vlada Republike Hrvatske odlukom dodjeljuje u vlasništvo ili na korištenje Sveučilištu na prijedlog ministarstva nadležnoga za obranu.

Zakon je propisao da je sjedište Sveučilišta obrane i sigurnosti „Dr. Franjo Tuđman“ u Zagrebu u Ilici 256b.

Odlukom se predlaže da se Sveučilištu obrane i sigurnosti „Dr. Franjo Tuđman“ dodjele na korištenje, na neodređeno vrijeme i bez naknade, prostori u vojarni „Petar Zrinski“ u Zagrebu i u vojarni „Admiral flote Sveto Letica – Barba“ u Splitu.

Prostori koji se predlažu dodijeliti Sveučilištu obrane i sigurnosti „Dr. Franjo Tuđman“ su prostori koji se i sada koriste za potrebe studijskih programa Vojno vođenje i upravljanje i Vojno inženjerstvo u vojarni „Petar Zrinski“ u Zagrebu, Ilica 256b: šest ureda površine 190 m2, 14 učionica površine 914 m2, tri amfiteatra površine 230 m2 i knjižnica. Za potrebe Vojnog pomorstva u vojarni „Admiral flote Sveto Letica – Barba“ u Splitu: 11 ureda površine 268 m2, osam učionica 556,4 m2 i knjižnica.

Ovom Odlukom predlaže se da se ministar obrane ovlasti da u ime Vlade Republike Hrvatske sa Sveučilištem obrane i sigurnosti „Dr. Franjo Tuđman“ potpiše ugovor kojim će se definirati prostor i oprema za potrebe Sveučilišta obrane i sigurnosti „Dr. Franjo Tuđman“, međusobna prava i obveze te način reguliranja režijskih i drugih troškova.